Byrettens dom i sag om ansættelsesforhold og fratrædelse ændret, således at appelindstævnte ApS til appellanten skulle betale 50.880 kr. med procesrente
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Ansættelsesforhold;

/

D O M

afsagt den 7. februar 2014 af Vestre Landsrets 12. afdeling (dommerne Ida Skouvig, Tor-ben

Geneser og Lasse Lund Madsen (kst.)) i ankesag V.L. B – 2554 – 12 og kæresag V.L. B –

2474 – 12

3F Horsens og Omegn som mandatar for Appellant, tidligere Sagsøger

(advokat Dennis Feyling Serup, Viborg)

mod

Rampe Sluse Teknik ApS

(advokat Christian Anker Hansen, Horsens)

Retten i Horsens har den 1. oktober 2012 afsagt dom i 1. instans (rettens nr. BS 150-73/2012).

Påstande

For landsretten har appellanten, 3F Horsens og Omegn som mandatar for Appellant, tidligere

Sagsøger, nedlagt påstand om, at indstævnte, Rampe Sluse Teknik ApS, tilpligtes at betale

183.520 kr. med procesrente af 44.705,20 kr. fra sagens anlæg den 18. januar 2012 og af

138.814,80 kr. fra den 3. februar 2012, subsidiært fra senere tidspunkter, alt til betaling sker.

Rampe Sluse Teknik ApS har påstået frifindelse, subsidiært stadfæstelse.

Rampe Sluse Teknik ApS har kæret byrettens afgørelse om sagsomkostninger.

Rampe Sluse Teknik ApS har nedlagt påstand om, at 3F Horsens og Omegn som mandatar

for Appellant, tidligere Sagsøger skal betale sagsomkostninger for begge retter til selskabet.

3F Horsens og Omegn som mandatar for Appellant, tidligere Sagsøger har nedlagt påstand
om, at Ram-



/

- 2 -

pe Sluse Teknik ApS tilpligtes at betale sagens omkostninger for begge retter.

Supplerende sagsfremstilling

3F Horsens og Omegn som mandatar for Appellant, tidligere Sagsøger har opgjort sin

påstand som for byretten bortset fra, at kravet om kompensation for kundeklausul på 58.320

kr. er frafaldet.

Parterne er enige om, at Appellants, tidligere Sagsøger opsigelsesvarsel var 1 måned, og at

Rampe Sluse Teknik ApS´ opsigelsesvarsel var 4 måneder.

Forklaringer

Appellant, tidligere Sagsøger, Person 1 og Vidne 3 har afgivet supplerende forklaring for

landsretten.   

Appellant, tidligere Sagsøger har supplerende forklaret, at Person 1 sagde, at Appellant,

tidligere Sagsøger skulle sørge for at opsige Vidne 1, men det ville han ikke. Det var altid

blevet sagt, at hvis han sagde op og rejste tilbage til Nassau, kunne Vidne 1 ikke forblive

ansat. Vidne 1 var kon-tordame og kendte alt til firmaets kunder. Der blev holdt fællesmøder i

selskabet, og på et tidspunkt nævnte Person 1, at der skulle overvågning i alle biler. De var en

fem stykker, som tilkendegav, at de i så fald rejste. Ved nyansættelser blev der sat

overvågning i bilerne. Han ved ikke, hvor mange biler der var tale om. Mens han var ansat,

blev der ikke sat overvågning i de gamle biler. Han måtte i 3 måneder ikke opsøge nogen af

Person 1's kunder, og det gjorde han heller ikke på grund af klausulen.   

Person 1 har supplerende forklaret, at der ikke var en praksis med privat benyttelse af

firmabilerne, og hvis det er sket, er det i enkeltstående tilfælde. Overvågningen af biler-nes

placering skulle også bruges som dokumentation over for kunderne. Efter at der er in-stalleret

GPS i alle biler, får man 10 % rabat på forsikringen. Der er nu monteret GPS i alle biler. En

medarbejder holdt op for halvandet år siden, fordi vedkommende ikke ville ac-ceptere det.

Den pågældende sagde sit job op med det samme. Den computer, som Appellant, tidligere

Sagsøger brugte, blev leveret tilbage. Han fandt ud af, at Appellant, tidligere Sagsøger var i

Italien med bilen, fordi han ringede hjem. Vidne 2 sad på det administrative i firmaet. Efter at

Vidne 1 var fratrådt, ansatte de nogle måneder efter andre medarbejdere på kontoret i forbin-

delse med, at han skulle skilles. Han fyrede Vidne 1, som fik løn i løbende måned plus tre



/

- 3 -

måneder. Der har været ført en retssag om uberettiget fyring, som har ført til, at han måtte

betale hende løn i yderligere 3 måneder. Vidne 1 sad med servicekontrakter, og det var uhen-

sigtsmæssigt, hvis hun blev i firmaet, efter at Appellant, tidligere Sagsøger var fratrådt.

Vidne 3 har supplerende forklaret, at der på et sommermøde i firmaet for 3½ år si-den blev

talt om installering af GPS i bilerne. Appellant, tidligere Sagsøger og alle montørerne var til

stede på sommermødet. Der var umiddelbart ikke mange, der var imod, for sådan er tider-ne.

Person 1 og Appellant, tidligere Sagsøger snakkede om, at det var en god ide, at de alle fik

GPS sat i bilerne efterhånden. Det var noget, som skulle ske over tid. I dag er der sat GPS i

alle biler. I den forbindelse har man taget fat i vedkommende medarbejder og sagt, at der nu

kom GPS i bilen. Ham bekendt har det ikke givet anledning til utilfredshed, men der var dog

en, som holdt op. Appellant, tidligere Sagsøger fortalte vidnet, at han havde sagt op, idet han

ikke gad være i firmaet mere. Vidnet tog imod Appellants, tidligere Sagsøger telefon,

computer, kreditkort og nøgler. Appellant, tidligere Sagsøger kunne ikke passe sit arbejde

efter at have afleveret disse ting. Vid-net har for et års tid siden fået overvågning i sin bil.

Procedure

3F Horsens og Omegn som mandatar for Appellant, tidligere Sagsøger har gjort gældende, at

Rampe Sluse Teknik ApS lod installere GPS-overvågning i Appellants, tidligere Sagsøger

firmabil – der tillige blev anvendt til private formål – uden at oplyse eller varsle ham om

denne væsentlige vil-kårsændring. Han var derfor berettiget til at anse sig for opsagt med

selskabets opsigelses-varsel, da han konstaterede overvågningen og ikke kunne acceptere

ændringen. Appellant, tidligere Sagsøger har under alle omstændigheder krav på løn i egen

opsigelsesperiode, idet han op-sagde sin stilling med sædvanligt varsel og var berettiget til at

anse sig for fritstillet. An-sættelsesbeviset er mangelfuldt, da det ikke indeholder oplysning

om, at Rampe Sluse Teknik ApS lader sine ansatte overvåge eller forbeholder sig ret hertil, og

da det indehol-der en ugyldig kundeklausul, som han har følt sig bundet af. Begge forhold er

af væsentlig betydning for ansættelsesforholdet og har givet anledning til nærværende sag, og

han har derfor krav på en godtgørelse på 10.000 kr.   

Rampe Sluse Teknik ApS har gjort gældende, at Appellant, tidligere Sagsøger på forhånd var

orienteret om indførelsen af GPS-overvågning i firmabilerne, der var sagligt begrundet i

virksomhe-dens forhold. En eventuel mangelfuld varslingsprocedure i den forbindelse var

ikke udtryk for en så væsentlig misligholdelse, at Appellant, tidligere Sagsøger kunne

betragte sig som opsagt, hvil-



/

- 4 -

ket han heller ikke gjorde. Appellant, tidligere Sagsøger opsagde selv den 26. juli 2011 sin

stilling uden varsel, og han har ikke godtgjort, at han er blevet fritstillet. Appellant, tidligere

Sagsøger har derfor ikke krav på løn. Ansættelsesbeviset er ikke mangelfuldt, og en eventuel

godtgørelse skal udmå-les til et mindre beløb.

Landsrettens begrundelse og resultat

Iværksættelsen af GPS-overvågningen af firmaets biler, der må anses for sagligt begrundet i

virksomhedens forhold, og som Person 1 forinden havde orienteret medarbejder-ne om på et

fællesmøde, berettigede ikke Appellant, tidligere Sagsøger til at betragte sig som opsagt.   

Efter oplysningerne om forløbet i forbindelse med opsigelsen må Appellant, tidligere

Sagsøger anses for at have opsagt sin stilling med sædvanligt varsel, og han har kunnet

betragte sig som frit-stillet. Det tiltrædes derfor, at han har krav på en måneds løn med

feriepenge og pension svarende til 43.380 kr.

Det kan ikke anses for en mangel ved ansættelseskontrakten, at spørgsmålet om GPS-

overvågning af firmabiler er uomtalt.   

Ansættelseskontrakten indeholder en ugyldig kundeklausul, der har givet anledning til tvist

mellem parterne. Landsretten finder herefter, at der foreligger en mangel ved ansættelses-

beviset, som efter omstændighederne bør medføre en godtgørelse på 7.500 kr.

Rampe Sluse Teknik ApS skal herefter i alt betale 50.880 kr. til Appellant, tidligere Sagsøger

med pro-cesrente af 43.380 kr. fra den 18. januar 2012 og af 7.500 kr. fra den 3. februar 2012,

alt til betaling sker.

Efter sagens udfald sammenholdt med parternes påstande og anbringender skal ingen af

parterne betale sagsomkostninger for nogen af retterne til den anden part.

T h i  k e n d e s  f o r  r e t:

Rampe Sluse Teknik ApS skal inden 14 dage til Appellant, tidligere Sagsøger betale 50.880

kr. med pro-cesrente af 43.380 kr. fra den 18. januar 2012 og af 7.500 kr. fra den 3. februar

2012, alt til betaling sker.



/

- 5 -

Ingen af parterne skal betale sagsomkostninger for nogen af retterne til den anden part.

Ida Skouvig Torben Geneser Lasse Lund Madsen
(kst.)



/